**NOTA INFORMATIVĂ**

la proiectul hotărârii Guvernului

cu privire la abrogarea Hotărârii Guvernului nr. 1048/2005 pentru aprobarea Regulamentului cu privire la organizarea sistemului de înștiințare și transmisiuni în caz de pericol sau apariție a situațiilor excepționale

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Ministerul Afacerilor Interne |
| **2. Condițiile ce au impus elaborarea proiectului de act normativ şi finalitățile urmărite** |
| Sistemul de înştiinţare al protecţiei civile în Republica Moldova a fost proiectat şi construit în perioada anilor '80. Iniţial, acesta a fost conceput pentru a înştiinţa populația în caz de riscuri cu caracter militar, atacuri aeriene ( în mare parte), ulterior fiind adaptat necesităților protecției civile.  Hotărârea Guvernului nr. 1048/2005 pentru aprobarea Regulamentului cu privire la organizarea sistemului de înștiințare și transmisiuni în caz de pericol sau apariție a situațiilor excepționale, prevede aspecte organizatorice și tehnice de funcționare și întreținere a sistemului menționat.  În prezent, datorită transformărilor în societate și inclusiv, trecerii la sisteme digitale, sistemul dat nu corespunde cerințelor și sarcinilor protecției civile, fiind depășit sub toate aspectele – funcțional, moral, tehnic și juridic. Mai mult ca atât, acesta nu poate fi modernizat și integrat cu mediile și tehnologiile existente (radiodifuzori naționali, telefonie mobilă, rețele de socializare, etc.).  Concomitent, în baza prevederilor Hotărârii Guvernului citate, anual sunt suportate cheltuieli pentru întreținerea actualului sistem de înștiințare și transmisiuni a protecției civile (*exemplu, pentru anul curent cheltuieli pentru întreținerea sistemului constituie circa 635 mii lei, dintre care Inspectoratul General pentru Situații de Urgență – 250 mii lei și Primăria mun. Chișinău – 385 mii lei).*  În condiţiile enunţate, sub aspectul funcționalității se constată că, Hotărârea Guvernului nr. 1048/2005 pentru aprobarea Regulamentului cu privire la organizarea sistemului de înștiințare și transmisiuni în caz de pericol sau apariție a situațiilor excepționale și-a pierdut valoarea juridică și a devenit nefuncțională, astfel actul normativ devenind desuet.  Totodată, tendinţele de intensificare a consecinţelor situaţiilor excepţionale, în special, ca rezultat al schimbărilor climatice, impune crearea în Republica Moldova unui sistem modern de înştiinţare și avertizare a populaţiei, care să ofere un grad înalt de siguranţă şi performanţă.  În acest sens, se consideră oportună abrogarea Hotărârii Guvernului nr.1048/2005, ceea ce va contribui la evitarea cheltuielilor financiare nejustificate, iar urmare abrogării acesteia mijloacele financiare preconizate, pentru întreținerea unui sistem nefuncțional vor putea fi direcționate/folosite pe viitor pentru crearea unui sistem modern de înștiințare și avertizarea populației. |
| **3. Descrierea gradului de compatibilitate pentru proiectele care au ca scop armonizarea legislației naţionale cu legislaţia Uniunii Europene** |
| Proiectul nu conține norme de armonizare a legislației naţionale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi** |
| Prin prezentul proiect se propune excluderea utilizării unui sistem de înştiinţare al protecţiei civile care nu corespunde cerințelor actuale și a devenit nefuncțional. |
| **5. Fundamentarea economico-financiară** |
| Implementarea prezentei hotărâri nu va implica cheltuieli financiare suplimentare din contul bugetului de stat. |
| **6. Modul de încorporare a actului în cadrul normativ în vigoare** |
| Aprobarea proiectului elaborat nu va genera amendarea altor acte normative. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, anunţul privind iniţierea procesului de elaborare a proiectului hotărârii Guvernului cu privire la abrogarea Hotărârii Guvernului nr. 1048/2005 pentru aprobarea Regulamentului cu privire la organizarea sistemului de înștiințare și transmisiuni în caz de pericol sau apariție a situațiilor excepționale este plasat pe pagina-web oficială a Ministerului Afacerilor Interne, în directoriul Transparenţa/Consultări publice/Iniţierea elaborării actelor normative. |
| **8. Constatările expertizei anticorupţie** |
| Proiectul va fi supus expertizei anticorupție. |
| **9. Constatările expertizei juridice** |
| Proiectul va fi supus expertizei juridice. |

**Secretar de stat Serghei DIACONU**